CELEX: C2004/179/21
Language: sl
Date: 2004-07-10 00:00:00
Title: Zadeva T-148/04: Tožba TQ3 Travel Solutions proti Komisiji Evropskih skupnosti, vložena dne 26. aprila 2004

10.7.2004   
            
            
               SL
            
            
               Uradni list Evropske unije
            
            
               C 179/10
            
         Tožba TQ3 Travel Solutions proti Komisiji Evropskih skupnosti, vložena dne 26. aprila 2004
   (Zadeva T-148/04)
   (2004/C 179/21)
   Jezik postopka: francoščina
   Družba TQ3 Travel Solutions, s sedežem v Mechelenu (Belgija), ki jo zastopata Rusen Ergec in Kim Möric, avocats, je dne 26. aprila 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo Komisije z dne 24. februarja 2004, s katero je tožečo stranko obvestila, da je bila njena ponudba za Sklop 1 (Bruselj) naročila št. ADMIN/D1/PR/2003/131 zavrnjena;
            
         
               —
            
            
               razglasi za nično odločbo Komisije, o kateri je bila tožena stranka obveščena z dopisom Komisije z dne 16. marca 2004, in ki je Sklop 1 dodelila družbi Carlson Wagonlit Travels;
            
         
               —
            
            
               ugotovi, da je ravnanje Komisije protipravno in da je zato Komisja tožeči stranki odškodninsko odgovorna;
            
         
               —
            
            
               napoti tožečo stranko pred Komisijo zaradi ocene utrpele škode;
            
         
               —
            
            
               komisiji naloži plačilo vseh stroškov.
            
         Tožbeni razlogi in bistvene navedbe
   Po objavi javnega razpisa za oddajo javnega naročila po omejenem postopku z dne 20. oktobra 2003 za „Storitve potovalnih agencij“ (1) ter postopku oddaje javnega naročila, je Komisija sprejela odločitev, da pogodbe ne bo sklenila s tožečo stranko, temveč z družbo Carlson Wagonlit Travels.
   Tožeča stranka navaja dva identična tožbena razloga zoper ti odločbi, ki temeljita na očitni kršitvi Komisije pri ocenjevanju ponudb.
   V svojem prvem tožbenem razlogu tožeča stranka navaja, da je Komisija kršila pooblastilo za odločanje po prostem preudarku, ko je ocenila, da cena v ponudbi družbe Carlson Wagonlit Travels ni neobičajno nizka; opozarja tudi na nezakonitost, povezano z nespoštovanjem obveznosti iz člena 146(4) Uredbe Komisije ES št. 2342/2002 z dne 23. decembra 2002 (2), po kateri ima evropska institucija dolžnost zahtevati ustrezne informacije o vseh postavkah ponudbe.
   Drugi tožbeni razlog temelji na kršitvi pooblastila za odločanje po prostem preudarku Komisije pri kvalitativnem ocenjevanju ponudb, s tem ko je slednja družbi Carlson Wagonlit Travel dodelila najvišjo oceno za kvaliteto ponujenih storitev, čeprav ta ponudba ne bi mogla zagotavljati zadovoljive kvalitete za zadevne storitve.
   
      (1)  Naročilo št. ADMIN/D1/PR/2003/131. (UL S 143)
   
      (2)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 357, str. 1)